**Anexa nr. 14 la Procedură**

CERINȚE SPECIFICE

de autorizare pentru deținerea/utilizarea speciilor alogene invazive de interes național și pentru Uniunea Europeană

1. În cadrul procedurii specifice de autorizare prevăzută la art. 14, alin. (11), (12) și (13) din procedură, sunt respectate condiţiile specifice prevăzute în secţiunea a 2-a .

SECȚIUNEA 1

Domeniu de aplicare

**2.** Este interzisă deținerea/utilizarea speciilor alogene invazive de interes național și de interes pentru Uniunea Europeană, cu excepția situațiilor care fac obiectul autorizării pentru deținerea/utilizarea speciilor alogene invazive, respectiv:

1. Grădinile zoologice, acvariile și terariile deschise publicului
2. Grădinile botanice și parcurilor dendrologice
3. Activități care vizează producția științifică și utilizarea medicinală ulterioară
4. Activități economice din industria farmaceutică, textilă sau alimentară/cercetare, precum și cele din sectorul agricol, silvic, zootehnic și piscicol, care implică specii invazive, cu respectarea prevederilor articolul 9 din Regulamentului (UE) nr. 1143/2014 al Parlamentului European și al Consiliului din 22 octombrie 2014 privind prevenirea și gestionarea introducerii și răspândirii speciilor alogene invazive

3. În înțelesul prezentei procedurii termenii şi expresiile de mai jos au următoarele semnificaţii:

1. ”Autorizația pentru deținerea/utilizarea speciilor alogene invazive de interes național și pentru Uniunea Europeană” – documentul integrat în autorizația de mediu, care permite unei entități juridice să dețină și să utilizeze specii alogene invazive de interes național sau pentru Uniune;
2. „specie alogenă invazivă de interes pentru Uniune” - o specie alogenă invazivă al cărei efect dăunător a fost considerat ca necesitând desfășurarea unei acțiuni concertate la nivelul Uniunii în temeiul articolului 4 alineatul (3) al Regulamentului (UE) 1143/2014, care se regăsește pe Lista speciilor alogene invazive de interes pentru Uniune. Subspeciile și alte ranguri infraspecifice se asimilează speciilor din care provin;
3. „specie alogenă invazivă de interes național” - o specie alogenă invazivă, alta decât speciile alogene invazive de interes pentru Uniune, pentru care Autoritatea Centrală pentru Protecția Mediului consideră, pe baza dovezilor științifice, că efectul dăunător al eliberării și răspândirii, chiar dacă nu este stabilit cu certitudine, este important pentru teritoriul său sau pentru o parte a acestuia și impune adoptarea de măsuri la nivelul statului membru respectiv, care se regăsește pe Lista speciilor alogene invazive de interes pentru România. Subspeciile și alte ranguri infraspecifice se asimilează speciilor din care provin;
4. „cercetare” - o activitate descriptivă sau experimentală, efectuată în condiții reglementate, în vederea obținerii de noi cunoștințe științifice sau a dezvoltării de produse noi, inclusiv fazele inițiale de identificare, caracterizare și izolare a caracteristicilor genetice, altele decât acele caracteristici care determină caracterul invaziv al unei specii, ale speciilor alogene invazive, numai în măsura în care acestea sunt esențiale pentru a permite dezvoltarea caracteristicilor respective la speciile noninvazive;
5. ”activități economice ce implică specii invazive de interes pentru Uniune” – o activitate economică care a obținut autorizarea din partea Comisiei Europene de a valorifica o speciei alogenă invazivă de interes pentru Uniune
6. „spațiu izolat” - păstrarea unui organism în instalații închise din care evadarea sau răspândirea nu este posibilă;
7. „conservare ex situ” - conservarea componentelor diversității biologice în afara habitatelor naturale ale acestora; pentru acest act legislativ relevante sunt activitățile din grădini zoologice, grădini botanice, acvarii, parcuri dendrologice.
8. „eradicare” - eliminarea completă și permanentă a unei populații de specii alogene invazive prin mijloace letale sau neletale;
9. „gestionare” - orice acțiune letală sau neletală care vizează eradicarea, controlul populației sau izolarea unei populații a unei specii alogene invazive, cu minimizarea, în același timp, a impactului asupra speciilor nevizate și asupra habitatelor acestora.

SECȚIUNEA a 2-a

Condiții speciale de autorizare pentru deținerea/utilizarea speciilor alogene invazive

4. Autorizația pentru deținerea/utilizarea speciilor alogene invazive de interes național și de interes pentru Uniune se eliberează în conformitate cu această procedură și are o valabilitate egală cu a autorizației de mediu.

5. Atunci când cere eliberarea unei autorizații, solicitantul furnizează toate dovezile necesare, care permit autorității competente pentru protecția mediului să evalueze impactul speciilor alogene invazive asupra mediului.

6. Autorizația pentru deținerea/utilizarea speciilor alogene invazive de interes național și pentru Uniunea Europeană se limitează la un număr de specii alogene invazive și exemplare care nu depășește capacitatea spațiilor izolate.

7. Autorizația include restricțiile necesare reducerii riscului de evadare sau de răspândire a speciei în cauză.

8. Autorizația însoțește permanent speciile alogene invazive vizate, pe parcursul păstrării sau introducerii speciilor respective pe teritoriul României.

9. Autorizația pentru deținerea/utilizarea speciilor alogene invazive de interes național și pentru Uniunea Europeană se eliberează strict pentru speciile declarate.

10. În cazul în care apar titularul include în activitatea sa specii alogene de interes național sau pentru Uniunea Europeană introduse/utilizate ulterior eliberării autorizației, instituția titulară este obligată să solicite o nouă autorizație.

11. Autoritatea competentă pentru protecția mediului poate să retragă autorizația în orice moment, temporar sau permanent, în cazul apariției unor evenimente neprevăzute cu efecte dăunătoare asupra biodiversității sau a serviciilor ecosistemice aferente.

12. În cazul în care are loc o evadare sau o răspândire, planul pentru situații de urgență se pune în aplicare imediat, iar autorizația se poate retrage, temporar sau permanent.

13. Orice retragere a unei autorizații se motivează, iar în cazul în care informațiile științifice nu sunt suficiente, retragerea se poate face în temeiul principiului precauției și acordând atenție în mod corespunzător normelor administrative naționale.

14. Orice schimbare a informațiilor inițiale se notifică Autorității emitente a prezentei autorizații în termen de 30 de zile. Lipsa notificării poate conduce la retragerea, temporară sau permanentă, a autorizației.

15. În scopul monitorizării instituțiilor autorizate să dețină/utilizeze specii alogene invazive de interes național sau pentru Uniune, acestea trebuie să depună o dată la 2 ani un raport de monitorizare a speciilor pe care le deține. Acest raport va ține cont inclusiv de noile modificări ale listelor de specii alogene invazive de interes național și de interes pentru Uniune.

16. Nedeclararea speciilor alogene invazive de interes național și pentru Uniunea Europeană presupune aplicarea de sancțiuni similare cu cele ale lipsei autorizației de mediu și declanșarea procedurii pentru obținerea autorizației pentru deținere/utilizare a speciilor alogene invazive de interes național și pentru Uniunea Europeană.

17**.** Pentru autorizarea agenților economici care desfasoara activități ce presupun deținerea/utilizarea speciilor alogene invazive de interes național și pentru Uniunea Europeană aceștia trebuie să se încadreze în următoarele situații:

1. încadrarea în activitățile menționate la punctul 1 din prezenta anexa.
2. existența autorizării din partea Comisiei Europene pentru activitățile pevăzute în art. 9 în Regulamentul (UE) 1143/2014.
3. existența marcajului sau a identificării efective a tuturor exemplarelor speciilor alogene invazive deținute.
4. justificarea adecvată a importanței deținerii/utilizării.
5. adecvarea spațiilor izolate pentru deținerea și/sau utilizarea speciilor alogene invazive, atât din perspectiva spațiului, cât și al capacității de eliminare a riscului de evadare, răspândire sau evacuare, inclusiv de către persoane neautorizate din spațiile în care sunt ținute.
6. adecvarea metodelor utilizate pentru eliminarea, distrugerea ori eutanasierea selectivă a speciilor alogene invazive, astfel încât să asigure eliminarea riscului de evadare, răspândire sau evacuare;
7. existența personalului responsabil de gestionarea speciilor alogene invazive, cu pregătire adecvată.
8. existența unui sistemul funcțional de supraveghere permanentă a speciilor și a planului pentru situații de urgență, inclusiv un plan de eradicare și pentrugestionarea unei situații de evadare sau de răspândire.
9. existența procedurilor de curățenie, gestionare a deșeurilor și întreținere, prin care se garantează că niciun exemplar sau părți reproducătoare nu pot evada, nu se pot răspândi sau nu pot fi evacuate de către persoane neautorizate.

18. Documentația pentru obținerea autorizației pentru deținere/utilizare a speciilor alogene invazive de interes național și pentru Uniunea Europeană, trebuie să conțină:

I. Informații generale despre instituția/ agentul economic care deține speciile invazive;

I.1. Denumire, adresă, număr act de înregistrare juridică, CUI;

I.2. Descrierea activității pentru care se solicită autorizare;

II. Detalii despre speciile alogene invazive de interes pentru Uniune deținute și/sau utilizate (pentru fiecare specie deținută se vor furniza următoarele detalii);

II.1. Denumirea științifică a speciilor și descrierea acestora;

II.2. Proveniența speciilor;

II.3. Localizarea speciilor în cadrul spațiilor izolate;

II.4. Cantitățile deținute (număr de indivizi/greutate) și forma sub care se găsesc (stare vie, semințe, plantule, embrioni, pui, adulți etc.) cu evaluarea potențialului de invazivitate al fiecărui tip;

II.5. Potențial invaziv al fiecărei specii, argumentat prin referire la literatura de specialitate;

III. Tipul de derogare solicitat de la restricțiile prevăzute la articolul 7 din Regulamentul UE nr. 1143/2014 (import/tranzit/deținere/creștere/transport/utilizare/schimb/reproducție, creștere sau cultivare);

IV. Scopul pentru care se solicită eliberarea autorizației (cercetare/grădină zoologică/grădină botanică/acvariu/parc dendrologic/producție în scopuri științifice/altă activitate autorizată de Comisia Europeană);

V. Justificarea importanței deținerii/utilizării;

VI. Condițiile de asigurare a spațiilor izolate pentru deținerea și/sau utilizarea speciilor alogene invazive;

VI.1. Gradul de izolare fizică, prin care se elimină posibilitatea de a evada, de a se răspândi sau de a fi evacuate de către persoane neautorizate din spațiile în care sunt ținute;

VI.2. Procedurile de curățenie, gestionare a deșeurilor și întreținere, prin care se garantează că niciun exemplar sau părți reproducătoare nu pot evada, nu se pot răspândi sau nu pot fi evacuate de către persoane neautorizate;

VI.3. Modul de evacuare a exemplarelor din spațiile în care sunt ținute;

VI.4. Modul de eliminare, distrugere ori eutanasiere selectivă a speciilor alogene invazive și potențialul de propagare sau reproducere în afara spațiilor în care sunt ținute;

VI.5. Evaluarea capacității spațiilor izolate pentru deținerea de specii alogene invazive;

VII. Informații referitoare la personalul implicat în gestionarea speciilor alogene invazive;

VII.1. Prezentarea listei de persoane responsabile de gestionarea speciilor alogene invazive;

VII.2. Concordanța pregătirii personalului responsabil pentru gestionarea speciilor alogene invazive;

VIII. Modul de realizare a transportului către și de la spațiile izolate;

IX. Modul de marcare sau de identificare efectivă, utilizând metode care nu cauzează durere, stres sau suferință ce pot fi prevenite;

X. Evaluarea riscului de evadare, răspândire sau evacuare ținând cont de identitatea, biologia și mijloacele de dispersie a speciilor, de activitatea și de spațiile izolate avute în vedere, de interacțiunea cu mediul și de alți factori relevanți;

XI. Prezentarea sistemului de supraveghere permanentă și a planului pentru situații de urgență, inclusiv un plan de eradicare, pentru gestionarea unei potențiale situații de evadare sau de răspândire.

SECȚIUNEA a 3-a

Conținutul cadru al documentului anexă la autorizația de mediu pentru deținerea/utilizarea speciilor alogene invazive de interes național și pentru Uniunea Europeană

|  |  |
| --- | --- |
| 1. Titularul autorizației | 2. Numărul autorizației |
| 3. Autoritatea care emite autorizația | 4. Tipul de activitate pentru care se emite autorizațiaa. Producție în scopuri științifice și utilizarea ulterioară în scop medicinalb. Grădină zoologică/Acvariu/Terariuc. Grădină botanică/Parc dendrologicd. Altă activitate autorizată anterior de Comisia Europeană |
| 5. Inventarul speciilor alogene invazive de interes pentru Uniune | 6. Inventarul speciilor alogene invazive de interes național |
| 5.1. Specie (denumire științifică) | 6.1. Specie (denumire științifică) |
| 5.2. Specie (denumire comună) | 6.2. Specie (denumire comună) |
| 5.3. Codul NC (Nomenclatura Combinată (NC), așa cum sunt prevăzute în Regulamentul (CEE) nr. 2658/87 al Consiliului) | 6.3. Codul din lista națională |
| 5.4. Descriere specii | 6.4. Descriere specii |
| 5.5. Forma în care se găsește (vie, semințe, embrioni, altele) | 6.5. Forma în care se găsește (vie, semințe, embrioni, altele) |
| 5.6. Cantitate existentă (număr de indivizi, greutate etc.) | 6.6. Cantitate existentă (număr de indivizi, greutate etc.) |
| 5.7. Potențial invaziv al fiecărei specii | 6.7. Potențial invaziv al fiecărei specii |
| 7. Condiții pentru activitățile permise necesare reducerii riscului de evadare sau de răspândire a speciilor în cauză |  |